Ameksa wulli

Ameksa wulli neɣ Siwriɣ neɣ Tuwriɣt ( isem ussnan : Oriolus oriolus ) d talmest n yigḍaḍ yeṭṭafaren tawsit n tuwriɣt d twacult n telyatin . Talmest-a d tamnummsant n webleɣ, s teɣzi igan gar n 22 ar 25 cm, yerna tezmer ad tidir alamma d 8 n iseggasen. Ameksa wulli agḍiḍ yettinigen deg unebdu ɣer Uruppa d Asya talemmast d Tefriqt ugafa , ma deg tegrest yettinig ɣer tlemmast d unẓul n Tefriqt.

Aglam

Ariɣ n uwtem d awraɣ aweṛɣan. Yakk d wafriw n wedfar d aberkan. Dɣa anaw n tmuɣlit-is temgarad yakk ɣef iylalen niḍen yettidiren deg Uruppa d tmurt n Yiqbayliyen . Isem Alatin n umeksa wulli Oriolus dɣa awal-a yennumk-d ini awraɣ n wegḍiḍ-a.

Afraw n tewtemt iga d amnummsan ugar. Arur-is d azegza s yini n iferran n uzemmur, ma d adis-is d adnanes yebberqec. Afraw n iknuzen (ifrax) d aras yeɣman (qessiḥen).

Tikeli

Učči

Učči n umeksa wulli yezzi ɣef iburɣas meqqren d teswermin am izinzren , tkeččawin , iferṭeṭṭa , warẓaẓen , agayemru , Tadlafriwin yakk d iberruten maca daɣen deg waṭas n wakuden iy tett ula d tissisin yakk d tigritin . Mi ara ad yas wakud n igumma am uredlim , tiyni , tibexsisin yakk d tizwal yiwet n tayuga n umeksa wulli tezmer ad tt-fakk yakk igumma yellan deg useklu .

Taẓuni d yideggan n tudert

Ameksa wulli neɣ Tuwriɣt d talmest tamyiwent n tewsit-is yettidiren deg Uruppa d Tmurt n Iqbayliyen. Anda i tettwammẓer deg yakk tmura n Uruppa anagar Skundinavya d tmura n Ubeltik , Deg tegzirin n Britanya iga d imidrus maca yettidir deg tignatin yudren d timnummsanin n waddud.

Tinigt

Amyaraw

Ameksa wulli d aylal iminig. Yettuɣal-d seg tmezduɣt-is n unebdu deg Tefriqt gar n tlemmast n Yebrir d taggara n Mayu s unect n Izerrigen n tehri , dɣa deg wakud-a isekla ččaṛayen d iferran. Ayen iy banen d akken iwetmen d twetmin ttinigen yal uzuf iman-is yerna d iwetmen id yettawaṭen d imenza. Dɣa iy tekker imenɣi deg teɣzi n tallit nni dgi id ttmagen-t tyuga n imeksa wulli.

Asru

Ẓeṛ daɣen